“Vincenzo” Kembali Catat Rating Dua Angka
Drama lakonan Song Joong Ki, “Vincenzo” terus menunjukkan prestasi baik! Selepas mencatatkan penilaian penonton sebanyak 9.2 peratus pada episod semalam, rating drama tvN “Vincenzo” kembali ke dua angka apabila episod terbaru merekodkan purata rating sebanyak 10.4 peratus.  Vincenzo menceritakan kisah bekas peguam mafia yang kembali ke Korea dan menggambil tindakan terhadap orang jahat dengan mengikut caranya sendiri. Drama tvN itu dibintangi Song Joong Ki sebagai Vincenzo dan Jeon Yeo Bin sebagai Hong Cha Young. Sementara itu, drama 100 episod “Revolutionary Sisters” menunjukkan peningkatan pada episod kedua. Selepas bermula baik pada episod pertama, drama KBS 2TV itu telah merekodkan purata rating sebanyak 23.4 peratus dan 26.0 peratus, rating yang lebih tinggi dari episod pertama. “Revolutionary Sisters” merupakan drama misteri thriller dan komedi yang mengisahkan kesemua ahli keluarga menjadi suspek selepas ibu mereka mati ketika dalam proses perceraian. Lee Chul Soo (Yoon Joo Sang) adalah ketua keluarga, dan tiga anak perempuannya adalah Lee Kwang Nam (Hong Eun Hee), Lee Kwang Shik (Jeon Hye Bin), dan Lee Kwang Tae (Go Won Hee). Akhir sekali, drama OCN “Times” turut menyaksikan peningkatan apabila episod terbaru merekodkan purata rating sebanyak 2.3 peratus.  “Times” adalah drama misteri politik “time warping” yang mengisahkan Seo Jung In (Lee Joo Young), yang berhubung dengan wartawan Lee Jin Woo (Lee Seo Jin) – yang berada lima tahun di masa lampau – melalui panggilan telefon. Seo Jung In menemui kebenaran yang berbahaya ketika dia berusaha mencegah kematian ayahnya Seo Gi Tae (lakonan Kim Young Chul), yang juga merupakan presiden Korea Selatan. 